paragraph_text: mini|200px|[[Endoskopija|Endoskopska snimka peptičke strikture. Ona je jedna od komplikacija gastroezofagealnog refluksa.]] Gastroezofagealna refluksna bolest (GERB) očituje se vraćanjem želučanog sadržaja u jednjak što ima za posljedicu oštećenje jednjaka želučanim sokom. Naime, jednjak nema mehanizme zaštite stjenke od agresivnog djelovanja želučanog soka kao stjenka želuca, pa je želučani sok može oštetiti. Razlog nastanku takve bolesti jest loša funkcija kardijačnog sfinktera (okrugli mišić zatvarač između jednjaka i želuca) koji se ne može u potpunosti zatvoriti. Rezultat je stalna žgaravica, ulceracije, krvarenja, i bolovi kod gutanja.